text: [{"text_idx": "#000005", "text": "HeimI\u0301SFL\u00f8gma\u00f0ur og olympiski forsetin avtala\u00f0 samstarv"}, {"text_idx": "#000006", "text": "L\u00f8gma\u00f0ur og forsetin i\u0301 Altjo\u0301\u00f0a Olympisku Nevndini hava gj\u00f8rt av at seta ein arbei\u00f0sbo\u0301lkat u\u0301tgreina tilgongdina i\u0301 samband vi\u00f0 f\u00f8roysku umso\u0301knina um limaskap fra\u0301 1984. Ta\u00f0 er ein av ni\u00f0urst\u00f8\u00f0unum a\u0301 fundinum millum l\u00f8gmann og Thomas Bach, forseta i\u0301 Altjo\u0301\u00f0a Olympisku Nevndini. Fundurin var\u00f0 hildin a\u0301 h\u00f8vu\u00f0sskrivstovuni i\u0301 Lausanne i\u0301 Sveis."}, {"text_idx": "#000007", "text": "-Fundurin var go\u0301\u00f0ur og gevandi. Eg gj\u00f8rdi forsetanum i\u0301 Altjo\u0301\u00f0a Olympisku Nevndini greitt, at talan er um eitt r\u00e6ttiliga ty\u0301dningarmiki\u00f0 ma\u0301l fyri f\u00f8roysku tjo\u0301\u00f0ina. Millum anna\u00f0 vi\u0301sti eg a\u0301, at F\u00f8royar hava veri\u00f0 ein sja\u0301lvst\u00f8\u00f0ug i\u0301tro\u0301ttartjo\u0301\u00f0 si\u0301\u00f0an 1939 og hava limaskap i\u0301 no\u0301gvum altjo\u0301\u00f0a i\u0301tro\u0301ttarsambondum, sigur Kaj Leo Holm Johannesen, l\u00f8gma\u00f0ur og verji hja\u0301 f\u00f8roysku i\u0301tro\u0301ttini."}, {"text_idx": "#000008", "text": "A\u0301 fundinum var\u00f0 eisini avra\u0301tt at menna samstarvi\u00f0 millum f\u00f8royska i\u0301tro\u0301tt og Altjo\u0301\u00f0a Olympisku Nevndina. Hetta ver\u00f0ur gj\u00f8rt i\u0301 samstarvi vi\u00f0 donsku olympisku nevndina. Eisini er Thomas Bach bjo\u0301\u00f0a\u00f0ur til F\u00f8roya fyri at fa\u0301a enn st\u00f8rri innlit i\u0301 f\u00f8royska i\u0301tro\u0301tt. A\u0301 fundinum i\u0301 Lausanne vo\u0301ru eisini umbo\u00f0 fyri I\u0301SF og forma\u00f0urin i\u0301 donsku olympisku nevndini."}, {"text_idx": "#000009", "text": "-Eg fegnist um, at ta\u00f0 eftir 30 a\u0301r loksins eydna\u00f0ist at fa\u0301a fund a\u0301 h\u00e6gsta stigi vi\u00f0 forsetan i\u0301 Altjo\u0301\u00f0a Olympisku Nevndini. Ein felags fatan av tilgongdini vi\u00f0 f\u00f8roysku umso\u0301knini hevur avgerandi ty\u0301dning fyri b\u00e6\u00f0i I\u0301SF og Altjo\u0301\u00f0a Olympisku Nevndina. Samstundis eru dyr gloppa\u00f0ar fyri \u00f8ktum samstarvi vi\u00f0 nevndina, sigur Petur Elias Petersen, forseti i\u0301 I\u0301tro\u0301ttarsambandi F\u00f8roya."}, {"text_idx": "#000012", "text": "A\u0301 myndini si\u0301ggjast luttakararnir, sum vo\u0301ru a\u0301 venjaraskei\u00f0i\u00f0 hja\u0301 I\u0301SF i\u0301 vikuskiftinum. Seinasta vikuskifti\u00f0, 30. september & 01. oktober skipa\u00f0i [...]"}, {"text_idx": "#000016", "text": "Fa\u0301 PULSIN upp eina fer\u00f0 um vikuna I\u0301SF og Glasir eru farin i\u0301 samstarv um at bjo\u0301\u00f0a n\u00e6mingum a\u0301 Glasi [...]"}]